arnastofnun/IGC-2024 huggingface dataset:
S-529/2012

Mál þetta, sem dómtekið var í dag, er höfðað með ákæru útgefinni af lögreglustjóranum á Suðurnesjum í dag á hendur D-x-x M-x-x, fæddum 9. júlí 1988, ríkisborgara Alsír, fyrir skjalafals, með því að hafa, þann 6. júní 2012, framvísað landamæralögreglu á Keflavíkurflugvelli í blekkingarskyni búlgörsku vegabréfi nr. […] á nafni […].

Telst þessi háttsemi ákærða varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Af hálfu ákærða er krafist vægustu refsingar er lög leyfa. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Samkvæmt dómaframkvæmd þykir refsing ákærða hæfilega ákveðin fangelsi í einn mánuð. Með vísan til eðlis brotsins og hliðsjón af almennum varnaðaráhrifum refsinga eru ekki efni til að skilorðsbinda refsinguna.

Samkvæmt 1. mgr. 218. gr. laga nr. 88/2008 ber ákærða að greiða sakarkostnað málsins. Um er að ræða þóknun verjanda hans sem er hæfilega ákveðin 77.434 krónur, að meðtöldum virðisaukaskatti.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, D-x-x M-x-x, sæti fangelsi í einn mánuð.

Ákærði greiði í sakarkostnað 77.434 króna þóknun verjanda síns, Á-kk-ef J-kk-ef hæstaréttarlögmanns.
S-573/2012

Mál þetta, sem dómtekið var í dag, er höfðað með ákæru útgefinni af lögreglustjóranum á höfuðborgarsvæðinu 25. júní 2012 á hendur K-kk-þgf F-kk-þgf F-kk-þgf, kt.[…], […], Sandgerði, fyrir eftirtalin brot:

1. Umferðarlagabrot, með því að hafa miðvikudaginn 21. júlí 2010, ekið bifreiðinni TLV92, á Reykjanesbraut áleiðis til Reykjanesbæjar, rétt austan við Kaffitár í Reykjanesbæ, á 134 kílómetra hraða á klukkustund, að teknu tilliti til vikmarka, þar sem leyfður hámarkshraði er 90 kílómetrar á klukkustund.

Þessi háttsemi er talin varða við 2. mgr. 37. gr., sbr. 1. mgr. 100. gr. umferðarlaga nr. 50/1987.

2. Þjófnað, með því að hafa í Reykjanesbæ föstudaginn 1. janúar 2010, brotist inn í bifreiðina UX117 við Háteig 20, með því að brjóta hægri hliðarrúðu bifreiðarinnar og stolið „Cobra Trabshooter“ radarvara.

Þetta er talið varða við 244. gr. almennra hegningarlaga nr. 19/1940.

3. Eignaspjöll, með því að hafa í Reykjanesbæ föstudaginn 1. janúar 2010, á bifreiðastæði á Norðurgarði 21, Reykjanesbæ, brotið vinstri hliðarrúðu á bifreiðinni R3SPCT, Isuzu D max.

Þetta er talið varða við 1. mgr. 257. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði krefst vægustu refsingar er lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í mars 1988. Samkvæmt sakavottorði ákærða var hann dæmdur 15. júlí 2005 í 45 daga fangelsi, skilorðsbundið í þrjú ár, fyrir þjófnað. Hinn 20. júlí 2005 var ákærða gerð 100.000 króna sekt með lögreglustjórasátt fyrir ölvunarakstur. Jafnframt var hann sviptur ökurétti í tólf mánuði. Með dómi 8. október 2008 var honum gert að greiða 70.000 króna sekt fyrir akstur undir áhrifum fíkniefna og hann var sviptur ökurétti í þrjá mánuði. Þá var hann dæmdur 4. mars 2009 til að greiða 170.000 króna sekt fyrir akstur undir áhrifum fíkniefna og fíkniefnalagabrot. Ákærði hefur skýlaust játað brot sem hann er nú sakfelldur fyrir. Með vísan til alls framangreinds þykir refsing ákærða hæfilega ákveðin fangelsi í einn mánuð, sem bundin verður skilorði eins og nánar greinir í dómsorði.

Dóm þennan kveður upp S-kvk-nf B-kvk-nf héraðsdómari.

D ó m s o r ð:

Ákærði, K-kk-nf F-kk-nf F-kk-nf, sæti fangelsi í 1 mánuð, en fresta skal fullnustu refsingarinnar og hún niður falla að liðnum tveimur árum frá birtingu dómsins haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

S-kvk-nf B-kvk-nf
S-579/2012

Mál þetta, sem dómtekið var fyrr í dag, er höfðað með ákæru lögreglustjórans á Suðurnesjum, útgefinni 4. júlí sl., á hendur H-x-x N-x-x E-x-x, fæddum 15. janúar 1977, nígerískum ríkisborgara, fyrir skjalafals, með því að hafa, aðfaranótt sunnudagsins 1. júlí 2012, í kjölfar þess að Tollgæslan í Flugstöð Leifs Eiríkssonar hafði afskipti af ákærða, í kjölfar komu hans til landsins með flugi Iceland Express HCC254, frá Bologna, Ítalíu, framvísað við tollverði, í blekkingarskyni, ítölsku vegabréfi útlendings nr. [...], á nafni H-x-x D-x-x, f.d. 10.08.1984, sem reyndist grunnfalsað. Skömmu síðar framvísaði ákærði við lögreglu, í blekkingarskyni, ítölsku dvalarleyfi nr. [...], á nafni H-x-x D-x-x, f.d. 10.08.1984. Þá fannst í farangri kærða ítalskt dvalarleyfi útlendings nr. [...], á nafni H-x-x D-x-x, f.d. 10.08.1984. Öll skilríkin reyndust grunnfölsuð.

Telst þessi háttsemi ákærða varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða, sem á sér stoð í öðrum gögnum málsins, sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Í málinu liggur ekki fyrir sakavottorð. Engar upplýsingar liggja fyrir um það hvort ákærði hefur áður gerst sekur um refsiverða háttsemi.

Við ákvörðun refsingar er litið til þess að ákærði hefur gengist við broti sínu. Þá er litið til þess að ekkert liggur fyrir um það að ákærði hafi áður gerst sekur um refsiverða háttsemi. Með hliðsjón af framangreindu og dómaframkvæmd þykir refsing ákærða hæfilega ákveðin fangelsi í 30 daga. Með hliðsjón af áralangri dómvenju þykja ekki vera efni til að skilorðsbinda refsinguna. Þá bera að dæma ákærða til greiðslu alls sakarkostnaðar sbr. 218. gr. laga nr. 88/2008, sem eru málsvarnarlaun skipaðs verjanda hans, Á-kk-ef J-kk-ef hrl., sem þykja hæfilega ákveðin 100.400 krónur að meðtöldum virðisaukaskatti.

Dóm þennan kveður upp Á-kvk-nf G-kvk-nf héraðsdómari.

Dómsorð:

Ákærði, H-x-x N-x-x E-x-x, fæddur 15. janúar 1977, nígerískum ríkisborgara, skal sæta fangelsi í 30 daga.

Ákærði greiði málsvarnarlaun skipaðs verjanda síns, Á-kk-ef J-kk-ef hrl. 100.400 krónur.

Á-kvk-nf G-kvk-nf.
S-580/2012

Mál þetta, sem dómtekið var í dag, er höfðað með ákæru lögreglustjórans á Suðurnesjum, útgefinni 4. júlí sl., á hendur P-x-x E-x-x, fæddum 22. nóvember 1981, nígerískum ríkisborgara, fyrir skjalafals, með því að hafa, aðfaranótt laugardaginn 30. júní 2012, við innritun í brottfararsal Flugstöðvar Leifs Eiríkssonar, í flug FI603 til Toronto, Kanda, framvísað við lögreglu, í blekkingarskyni, portúgölsku vegabréfi nr. [...], á nafni A-x-x J-x-x A-x-x T-x-x D-x-x C-x-x, f.d. 27.09.1970, sem reyndist breytifalsað. Þá fannst í farangri ákærða, portúgalskt kennivottorð nr. [...], á nafni A-x-x J-x-x A-x-x T-x-x D-x-x C-x-x, f.d. 27.09.1970, sem reyndist grunnfalsað.

Telst þessi háttsemi ákærða varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða, sem á sér stoð í öðrum gögnum málsins, sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Í málinu liggur ekki fyrir sakavottorð. Engar upplýsingar liggja fyrir um það hvort ákærði hefur áður gerst sekur um refsiverða háttsemi.

Við ákvörðun refsingar er litið til þess að ákærði hefur gengist við broti sínu. Þá er litið til þess að ekkert liggur fyrir um það að ákærði hafi áður gerst sekur um refsiverða háttsemi. Með hliðsjón af framangreindu og dómaframkvæmd þykir refsing ákærða hæfilega ákveðin fangelsi í 30 daga. Ákærði hefur sætt gæsluvarðhaldi frá 1. júlí sl. og skal hún dragast frá refsingunni að fullri dagatölu. Með hliðsjón af áralangri dómvenju þykja ekki vera efni til að skilorðsbinda refsinguna. Þá bera að dæma ákærða til greiðslu alls sakarkostnaðar sbr. 218. gr. laga nr. 88/2008, sem eru málsvarnarlaun skipaðs verjanda hans, Á-kk-ef J-kk-ef hrl., á rannsóknarstigi og fyrir dómi, sem þykja hæfilega ákveðin 150.600 krónur að meðtöldum virðisaukaskatti.

Dóm þennan kveður upp Á-kvk-nf G-kvk-nf héraðsdómari.

Dómsorð:

Ákærði, P-x-x E-x-x, fæddur 22. nóvember 1981, nígerískum ríkisborgara, skal sæta fangelsi í 30 daga að frádregnu gæsluvarðhaldi frá 1. júlí 2012.

Ákærði greiði málsvarnarlaun skipaðs verjanda síns, Á-kk-ef J-kk-ef hrl. 150.600 krónur.

Á-kvk-nf G-kvk-nf.
S-606/2012

Mál þetta, sem dómtekið var í dag, er höfðað með ákæru lögreglustjórans á Suðurnesjum, útgefinni 4. júlí sl., á hendur B-x-x K. S-x-x fd. 14.12.1985

ríkisborgara í Usbekistan, fyrir skjalafals, með því að hafa, laugardaginn 21. júlí 2012, í kjölfar komu hans til landsins með flugi Icelandair frá Þrándheimi, Noregi, framvísað lögreglu, í blekkingarskyni, litháensku vegabréfi, á nafni P-x-x S-x-x, fd. 22.01.1979, sem reyndist breytifalsað.

Telst þessi háttsemi ákærða varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða, sem á sér stoð í öðrum gögnum málsins, sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Í málinu liggur ekki fyrir sakavottorð. Engar upplýsingar liggja fyrir um það hvort ákærði hefur áður gerst sekur um refsiverða háttsemi.

Við ákvörðun refsingar er litið til þess að ákærði hefur gengist við broti sínu. Þá er litið til þess að ekkert liggur fyrir um það að ákærði hafi áður gerst sekur um refsiverða háttsemi. Með hliðsjón af framangreindu og dómaframkvæmd þykir refsing ákærða hæfilega ákveðin fangelsi í 30 daga. Með hliðsjón af áralangri dómvenju þykja ekki vera efni til að skilorðsbinda refsinguna. Þá bera að dæma ákærða til greiðslu alls sakarkostnaðar sbr. 218. gr. laga nr. 88/2008, sem eru málsvarnarlaun skipaðs verjanda hans, Ú-kk-ef G-kk-ef hdl., á rannsóknarstigi og fyrir dómi, sem þykja hæfilega ákveðin 87.850 krónur að meðtöldum virðisaukaskatti.

Dóm þennan kveður upp S-kk-nf S-kk-nf héraðsdómari.

Dómsorð:

Ákærði, B-x-x K-x-x S-x-x, sæti fangelsi í 1 mánuð.

Ákærði greiði 87.850 króna þóknun skipaðs verjanda síns Ú-kk-ef G-kk-ef hdl. að meðtöldum virðisaukaskatti sem sakarkostnað.

S-kk-nf S-kk-nf
S-607/2012

Mál þetta, sem dómtekið var í dag, er höfðað með ákæru lögreglustjórans á Suðurnesjum, útgefinni 4. júlí sl., á hendur K-x-x B-x-x f.d. 17. júlí 1980 ríkisborgara Ghana, fyrir skjalafals, með því að hafa, aðfaranótt sunnudagsins 22. júlí 2012, í kjölfar þess að Tollgæslan í Flugstöð Leifs Eiríkssonar hafði afskipti af ákærða, í kjölfar komu hans til landsins með flugi Iceland Express, frá Bologna, Ítalíu, framvísað lögreglu, í blekkingarskyni, ítölsku vegabréfi útlendings nr. 060233, á nafni G-x-x A-x-x, sem reyndist grunnfalsað. Skömmu síðar framvísaði ákærði við lögreglu í blekkingarskyni, ítölsku dvalarleyfi nr. [...], á nafni G-x-x A-x-x, fd. 15.07.1983, sem reyndist grunnfalsað.

Telst þessi háttsemi ákærða varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða, sem á sér stoð í öðrum gögnum málsins, sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Í málinu liggur ekki fyrir sakavottorð. Engar upplýsingar liggja fyrir um það hvort ákærði hefur áður gerst sekur um refsiverða háttsemi.

Við ákvörðun refsingar er litið til þess að ákærði hefur gengist við broti sínu. Þá er litið til þess að ekkert liggur fyrir um það að ákærði hafi áður gerst sekur um refsiverða háttsemi. Með hliðsjón af framangreindu og dómaframkvæmd þykir refsing ákærða hæfilega ákveðin fangelsi í 30 daga. Með hliðsjón af áralangri dómvenju þykja ekki vera efni til að skilorðsbinda refsinguna. Þá bera að dæma ákærða til greiðslu alls sakarkostnaðar sbr. 218. gr. laga nr. 88/2008, sem eru málsvarnarlaun skipaðs verjanda hans, U-kk-nf S-kk-ef B-kk-ef hdl., á rannsóknarstigi og fyrir dómi, sem þykja hæfilega ákveðin 87.850 krónur að meðtöldum virðisaukaskatti.

Dóm þennan kveður upp S-kk-nf S-kk-nf héraðsdómari.

Dómsorð:

Ákærði, K-x-x B-x-x, sæti fangelsi í 1 mánuð.

Ákærði greiði 87.850 króna þóknun skipaðs verjanda síns U-kk-ef S-kk-ef B-kk-ef hdl. að meðtöldum virðisaukaskatti sem sakarkostnað.

S-kk-nf S-kk-nf
S-612/2012

Mál þetta, sem dómtekið var í dag, er höfðað með ákæru lögreglustjórans á Suðurnesjum, útgefinni í dag., á hendur M-x-x N-x-x, f.d. 3. september 1971, ríkisborgara Íran, fyrir misnotkun skjals, með því að hafa, þann 21. júlí 2012, framvísað gagnvart landamæralögreglu á Keflavíkurflugvelli í blekkingarskyni belgísku vegabréfi nr. [...] á nafni M-x-x M-x-x, fd. 09.08.1974.

Telst þessi háttsemi ákærða varða við 1. mgr. 157. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða, sem á sér stoð í öðrum gögnum málsins, sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Í málinu liggur ekki fyrir sakavottorð. Engar upplýsingar liggja fyrir um það hvort ákærði hefur áður gerst sekur um refsiverða háttsemi.

Við ákvörðun refsingar er litið til þess að ákærði hefur gengist við broti sínu. Þá er litið til þess að ekkert liggur fyrir um það að ákærði hafi áður gerst sekur um refsiverða háttsemi. Með hliðsjón af framangreindu og dómaframkvæmd þykir refsing ákærða hæfilega ákveðin fangelsi í 30 daga. Með hliðsjón af áralangri dómvenju þykja ekki vera efni til að skilorðsbinda refsinguna. Gæsluvarðhald sem kærði hefur sætt frá 22. júlí sl. dregst frá refsingu ákærða með fullri dagatölu. Þá bera að dæma ákærða til greiðslu alls sakarkostnaðar sbr. 218. gr. laga nr. 88/2008, sem eru málsvarnarlaun skipaðs verjanda hans, S-kvk-ef F-kvk-ef hdl., á rannsóknarstigi og fyrir dómi, sem þykja hæfilega ákveðin 125.500 krónur að meðtöldum virðisaukaskatti.

Dóm þennan kveður upp S-kk-nf S-kk-nf héraðsdómari.

Dómsorð:

Ákærði, M-x-x N-x-x, sæti fangelsi í 1 mánuð. Gæsluvarðhald sem ákærði hefur sætt frá 22. júlí sl. dregst frá með fulli dagatölu.

Ákærði greiði 125.500 króna þóknun skipaðs verjanda síns S-kvk-ef F-kvk-ef hdl. að meðtöldum virðisaukaskatti sem sakarkostnað.

S-kk-nf S-kk-nf
S-624/2012

Mál þetta, sem dómtekið var í dag, er höfðað með ákæru lögreglustjórans á Suðurnesjum, útgefinni í dag, á hendur A-x-x S-x-x, f.d. 29. maí 1981, ríkisborgara Íran, fyrir misnotkun skjals, með því að hafa, þann 2. ágúst 2012, framvísað gagnvart landamæralögreglu í blekkingarskyni sænsku vegabréfi nr. [...] á nafni Z-x-x K-x-x, fd. 01.09.1985.

Telst þessi háttsemi ákærða varða við 1. mgr. 157. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Um málavaxtalýsingu er skírskotað til ákæru.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða, sem á sér stoð í öðrum gögnum málsins, sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Í málinu liggur ekki fyrir sakavottorð. Engar upplýsingar liggja fyrir um það hvort ákærði hefur áður gerst sekur um refsiverða háttsemi.

Við ákvörðun refsingar er litið til þess að ákærði hefur gengist við broti sínu. Þá er litið til þess að ekkert liggur fyrir um það að ákærði hafi áður gerst sekur um refsiverða háttsemi. Með hliðsjón af framangreindu og dómaframkvæmd þykir refsing ákærða hæfilega ákveðin fangelsi í 30 daga. Með hliðsjón af áralangri dómvenju þykja ekki vera efni til að skilorðsbinda refsinguna. Þá bera að dæma ákærða til greiðslu alls sakarkostnaðar sbr. 218. gr. laga nr. 88/2008, sem eru málsvarnarlaun skipaðs verjanda hans, Ú-kk-ef G-kk-ef hdl., sem þykja hæfilega ákveðin 87.850 krónur að meðtöldum virðisaukaskatti.

Dóm þennan kveður upp G-kk-nf A-kk-nf héraðsdómari.

Dómsorð:

Ákærði, A-x-x S-x-x sæti fangelsi í 30 daga.

Ákærði greiði 87.850 króna þóknun skipaðs verjanda síns Ú-kk-ef G-kk-ef hdl. að meðtöldum virðisaukaskatti.

G-kk-nf A-kk-nf
S-626/2012

Mál þetta, sem dómtekið var í dag, er höfðað með ákæru útgefinni af lögreglustjóranum á Suðurnesjum í dag á hendur D-x-x H-x-x, fæddum 25. mars 1993, afgönskum ríkisborgara, fyrir skjalafals, með því að hafa, laugardaginn 18. ágúst 2012, í kjölfar þess að lögreglan í Flugstöð Leifs Eiríkssonar hafði afskipti af ákærða, í kjölfar komu hans til landsins með flugi Icelandair FI205, frá Kaupmannahöfn, Danmörku, framvísað við lögreglu, í blekkingarskyni, japönsku vegabréfi nr. TH0264342, á nafni M-x-x O-x-x, f.d. 25.05.1983, sem reyndist grunnfalsað, þ.e. falsað að öllu leyti.

Telst þessi háttsemi ákærða varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Af hálfu ákærða er krafist vægustu refsingar er lög leyfa. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Samkvæmt dómaframkvæmd þykir refsing ákærða hæfilega ákveðin fangelsi í 30 daga. Samkvæmt 1. mgr. 218. gr. laga nr. 88/2008 ber ákærða að greiða sakarkostnað málsins. Um er að ræða þóknun verjanda hans sem er hæfilega ákveðin 87.850 krónur, að meðtöldum virðisaukaskatti.

Dóm þennan kveður upp F-kk-nf H. A-kk-nf héraðsdómari.

D ó m s o r ð:

Ákærði, D-x-x H-x-x, sæti fangelsi í 30 daga.

Ákærði greiði málsvarnarlaun skipaðs verjanda síns, U-kk-ef S-kk-ef B-kk-ef hdl. 87.850 krónur.

F-kk-nf H. A-kk-nf

Rétt endurrit staðfestir

Héraðsdómur Reykjaness 21. ágúst 2012.
S-676/2012

Mál þetta, sem dómtekið var í dag, er höfðað með ákæru útgefinni af lögreglustjóranum á Suðurnesjum í dag á hendur E-x-x A-x-x, fæðingardagur 28. maí 1981, albönskum ríkisborgara, fyrir skjalafals, með því að hafa, miðvikudaginn 22. ágúst 2012, í kjölfar þess að lögreglan í Flugstöð Leifs Eiríkssonar hafði afskipti af ákærða, er hann var á leið í vegabréfaskoðun fyrir flug Icelandair FI603 til Toronto, Kanda, framvísað við lögreglu, í blekkingarskyni, grísku vegabréfi nr. AH3071766, á nafni C-x-x K-x-x, f.d. 10.02.1982 og grísku kennivottorði nr. AH718521, útgefið 13.05.2010 á sama nafni og með sama fæðingardegi og áðurnefnt vegabréf. Reyndust bæði skilríkin grunnfölsuð, þ.e. fölsuð að öllu leyti.

Telst þessi háttsemi ákærða varða við 1. mgr. 155. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Af hálfu ákærða er krafist vægustu refsingar er lög leyfa. Þá gerir verjandi ákærða kröfu um hæfilega þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að hann er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Samkvæmt dómaframkvæmd þykir refsing ákærða hæfilega ákveðin fangelsi í 30 daga. Samkvæmt 1. mgr. 218. gr. laga nr. 88/2008 ber ákærða að greiða sakarkostnað málsins. Um er að ræða þóknun verjanda hans sem er hæfilega ákveðin 87.850 krónur, að meðtöldum virðisaukaskatti.

Dóm þennan kveður upp F-kk-nf H. A-kk-nf héraðsdómari.

D ó m s o r ð:

Ákærði, E-x-x A-x-x, sæti fangelsi í 30 daga.

Ákærði greiði málsvarnarlaun skipaðs verjanda síns, B-kk-ef H-kk-ef hrl., 87.850 krónur.

F-kk-nf H. A-kk-nf

Rétt endurrit staðfestir

Héraðsdómur Reykjaness 23. ágúst 2012.
S-677/2012

Mál þetta, sem dómtekið var í dag, er höfðað með ákæru Lögreglustjórans á Suðurnesjum, útgefinni í dag, á hendur R-x-x J-x-x S-x-x, fæðingardagur 7. apríl 1992, afgönskum ríkisborgara, fyrir misnotkun skjals, með því að hafa, fimmtudaginn 16. ágúst 2012, framvísað við lögreglu á Keflavíkurflugvelli, við vegabréfaskoðun á leið í flug Icelandair FI607 til Halifax, Kanada, í blekkingarskyni, norsku vegabréfi nr. [...] á nafni M-x-x M-x-x, fd. 11.01.1987, útgefið þann 29.05.2006 með gildistíma til 23.07.2014.

Telst þessi háttsemi ákærða varða við 1. mgr. 157. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði játaði brot sitt skýlaust fyrir dóminum eins og því er lýst í ákæru. Þykir með játningu ákærða, sem á sér stoð í öðrum gögnum málsins, sannað að ákærði hafi gerst sekur um þá háttsemi sem ákært er fyrir og er brot ákærða rétt heimfært til refsiákvæða í ákærunni.

Í málinu liggur ekki fyrir sakavottorð. Engar upplýsingar liggja fyrir um það hvort ákærði hefur áður gerst sekur um refsiverða háttsemi.

Við ákvörðun refsingar er litið til þess að ákærði hefur gengist við broti sínu. Þá er litið til þess að ekkert liggur fyrir um það að ákærði hafi áður gerst sekur um refsiverða háttsemi. Með hliðsjón af framangreindu og dómaframkvæmd þykir refsing ákærða hæfilega ákveðin fangelsi í 30 daga. Frá tildæmdri refsingu dregst með fullri dagatölu gæsluvarðhaldsvist ákærða frá 17. ágúst 2012 að telja. Þá ber að dæma ákærða til greiðslu alls sakarkostnaðar sbr. 218. gr. laga nr. 88/2008, sem eru málsvarnarlaun skipaðs verjanda hans, U-kk-ef S-x-x B-kk-ef hdl., á rannsóknarstigi og fyrir dómi, sem þykja hæfilega ákveðin 112.950 krónur að meðtöldum virðisaukaskatti.

Dóm þennan kveður upp F-kk-nf H. A-kk-nf, héraðsdómari.

Dómsorð:

Ákærði, R-x-x J-x-x S-x-x, sæti fangelsi í 30 daga en refsingunni til frádráttar kemur gæsluvarðhaldsvist ákærða frá 17. ágúst 2012 með fullri dagatölu.

Ákærði greiði málsvarnarlaun skipaðs verjanda síns, U-kk-ef S-kk-ef B-kk-ef hdl., 112.950 krónur.

F-kk-nf H. A-kk-nf